Baie organismes, insluitende populierbome, kan deur kloning reproduseer. Dit bring soms ekstensiewe organismes mee wat eenvormige DNA besit. Die voorbeeld op die foto is die Amerikaanse ratelpopulier.
Kloning is die natuurlike of kunsmatige proses wat geneties identiese of byna identiese individue van 'n organisme genereer. In die natuur genereer baie organismes klone deur ongeslagtelike voortplanting. Kloning in biotegnologie verwys na die proses om klone van organismes te skep, of kopieë van selle, óf DNS-fragmente deur sg. molekulêre kloning. Buiten biologie, verwys die term na die produksie van veelvuldige kopieë van digitale media of sagteware.
Die term kloon, voorgestel deur ene John B.S. Haldane, is afgelei van die antieke Griekse woord κλών klōn, "tak", wat verwys na die proses waardeur 'n nuwe plant uit 'n stiggie voortgebring kan word.
Dolly die skaap[wysig | wysig bron]
Die taksidermieliggaam van Dolly
Dolly was die eerste soogdier wat suksesvol uit 'n volwasse somatiese sel gekloneer is. Daar is aan Dolly lewe geskenk deur 'n sel van die uier van haar 6-jarige biologiese moeder te neem, en verder te inkubeer.
↑ Rantala, Milgram, M., Arthur (1999). Cloning: For and Against. Chicago, Illinois: Carus Publishing Company. p. 1. ISBN 978-0-8126-9375-1.